Sajtóközlemény

**A Hyundai bemutatta az első képeket Santa Fe-ről**

* Az új generációs Santa Fe egy elegáns SUV, osztályelső méretű belső térrel.
* A Hyundai D-SUV-ja kapcsolódik az új megjelenésű SUV családhoz és kifejező, erőteljes orr résszel rendelkezik.
* Az innovatív biztonsági berendezések bizonyítják a Hyundai azon célját, hogy a fejlett technológiát egyre elérhetőbbé tegye.

***2018. február 06.*** - A Hyundai felfedte az első képeket az új generációs Santa Fe-ről, amelynek 2018 februárjában lesz a világpremierje. Az új Santa Fe a vállalat legnagyobb személyautója, ékes bizonyítéka a Hyundai erős SUV örökségének és folytatja a globális sikertörténetet. A negyedik generációs Santa Fe egy erős, tökéletesen megtervezett, osztályelső méretű belső térrel rendelkező SUV.

A Santa Fe modern és elegáns megjelenésű, szemet gyönyörködtető ikerfényszórókkal és a kaszkádos hűtőráccsal kiegészülve, amelyek a Hyundai SUV családjának jellegzetességei. A külső kialakítást az erőteljes széles kiállás és a sportos, merész megjelenés jellemzi. Kifinomult vonalai megerősítik az autó státuszát a Hyundai SUV palettájának csúcsán. A Santa Fe belső kialakítása a prémium minőséget, a horizontális és tágas elrendezéssel, valamint a megnövelt láthatósággal egyesíti.

Az új generációs Santa Fe-t külső méretei még feltűnőbbé teszik. 4 770 mm-es hosszával, 1 890 mm-es szélességével és hosszabb tengelytávjával még nagyobb kényelmet biztosít az utasai számára.

A Hyundai valóban törődik az ügyfelei jólétével és a legmagasabb szintű biztonsági funkciókat kínálja.

A SmartSense technológia részeként a Santa Fe széleskörű csomagot kínál a Hyundai legújabb aktív biztonsági felszereltségeiből, elérhetővé téve a fejlett technológiát. A Hyundai elsőként kínálja járműveiben a mögöttes keresztirányú forgalomra figyelmeztető rendszert. Nehezen belátható helyekről történő tolatáskor a rendszer nemcsak, figyelmezteti a járművezetőt, ha járművek közelítik meg az autót oldalról, hanem automatikusan le is fékezi azt. A kiszállást segítő rendszer megakadályozza a baleseteket azáltal, hogy amikor járművek hátulról közelítik meg az autót, átmenetileg lezárja az ajtókat, hogy az utasok csak akkor tudjanak kiszállni, ha az biztonságos.

Az új generációs Santa Fe további részleteit a világpremierjén fogják nyilvánosságra hozni, mielőtt az autó 2018 márciusában debütál a Genfi Autószalonon.

-vége-

**Hyundai Motor Europe**  
A 2016. évben a Hyundai Motor 505 396 gépjárművet regisztráltatott Európában – ez 7,5%-al több, mint 2015-ben – és modellpalettájának 90%-át lecserélte, hogy létrehozza Európa legfiatalabb autó kínálatát. A Hyundai által a régióban értékesített modellek 90%-át Európában tervezték, építették, próbálták ki és gyártották le, hogy az európai vásárlók minden igényét kielégítsék és kiszolgálják a cég kiterjedt európai infrastruktúrájának a segítségével. Ezek közé többek között két gyár is tartozik Cseh Köztársaságban és Törökországban, amelyek együttesen évente 600 000 autó előállítására képesek. A Hyundai Motor 2 500 szalonjában Európa 31 országában értékesíti a modelljeit.   
A Hyundai Motor a régióban értékesített összes új gépkocsihoz kínálja egyedülálló ötéves, korlátlan futásteljesítményű garanciális csomagját, amelynek révén a vásárlók a futott kilométerektől függetlenül öt évig tartó garanciát kapnak, öt éven át országúti segítségnyújtást igényelhetnek és öt évig ingyenesen ellenőrzik autóik műszaki állapotát.

Bővebb tájékoztatást is kaphat a Hyundai Motor Europe vállalatról és annak termékeiről a következő címen: www.[hyundai](https://www.hyundai.news/newsroom/).news.

Kövesse a Hyundai Motor Europe céget a Twitteren [@HyundaiEurope](https://twitter.com/hyundaieurope) és az Instagramon [@hyundainews](https://instagram.com/hyundainews/)

Központi kapcsolat:

Florian Büngener Jana Uppendahl  
Corporate & Brand PR Manager PR Associate  
Phone: +49-69-271472-465 Phone: +49-69-271472-462  
[fbuengerer@hyundai-europe.com](mailto:fbuengerer@hyundai-europe.com) [juppendahl@hyundai-europe.com](mailto:juppendahl@hyundai-europe.com)

**A Hyundai Motor Company**

Az 1967-ben alapított Hyundai Motor Company eltökélt szándéka, hogy életre szóló partneri kapcsolatokat alakítson ki a gépkocsi tulajdonosokkal. A cég az olvasztott acéltól a kész gépjárművekig terjedő ipari kompetenciával rendelkező, innovatív üzleti csoportosulásként működő Hyundai Motor Group első számú vállalata. A Hyundai Motor világszerte nyolc gyártó bázissal, hét tervező és műszaki központtal rendelkezik és a 2016-os év során összesen 4,86 millió gépkocsit értékesített. Az összesen több mint 110 000 alkalmazott segítségével a Hyundai Motor a helyi viszonyokhoz alkalmazott modellek révén továbbra is folyamatosan fejleszti termék kínálatát és igyekszik megerősíteni vezető pozícióját a tiszta technológia területén. Ennek úttörője a világ legelső, tömeggyártásban is megjelenő hidrogén meghajtású gépjárműje, az ix35 Fuel Cell valamint az IONIQ, a világon az első olyan autó típus, amely egyetlen karosszériában egyesít három különféle hajtásmódot.